b"\n_START_ARTICLE_\nProv\xc3\xadncia de Badakhxan\n_START_SECTION_\nHist\xc3\xb2ria\n_START_PARAGRAPH_\nVegeu Badakhxan_NEWLINE_La prov\xc3\xadncia de Badakhxan i la prov\xc3\xadncia del Panjshir foren les dos \xc3\xbaniques prov\xc3\xadncies que no van estar mai sota control talib\xc3\xa0. Durant la guerra un emirat isl\xc3\xa0mic fou establert a Badakhshan per Mawlawi Shariqi, paral\xc2\xb7lel l'Estat Revolucionari Isl\xc3\xa0mic de l'Afganistan establert a Nuristan. Burhanuddin Rabbani, natural del pa\xc3\xads i el coronel Ahmad Shah Massud foren els caps de l'anomenada Alian\xc3\xa7a del Nord, oficialment Front Unit Isl\xc3\xa0mic per la Salvaci\xc3\xb3 de l'Afganistan i Badakhshan fou la seva base d'operacions. Finalment va passar sota ocupaci\xc3\xb3 americana.\n_START_SECTION_\nEconomia\n_START_PARAGRAPH_\nEncara que t\xc3\xa9 moltes mines, la manca de comunicaci\xc3\xb3 les fa poc valuoses, i no t\xc3\xa9 aut\xc3\xa8ntics recursos econ\xc3\xb2mics; el cultiu de l'opi \xc3\xa9s gaireb\xc3\xa9 l'\xc3\xbanica manera de guanyar-se la vida. S'explota el Lapisl\xc3\xa0tzuli des de fa cent\xc3\xbaries a Sar-e-Sang, que era el lloc principal d'aquest producte en temps antics. Modernament s'hi han trobat rubis i maragdes. L'explotaci\xc3\xb3 d'aquest mineral podria ser la clau per a la prosperitat d'aquesta regi\xc3\xb3.\n_START_SECTION_\nCapital\n_START_PARAGRAPH_\nFayzabad \xc3\xa9s la capital de Badakhshan, a la riba del riu Kokcha, amb una poblaci\xc3\xb3 de 50.000 habitants. Durant el per\xc3\xadode comunista fou centre de la resist\xc3\xa8ncia fins que l'ex\xc3\xa8rcit afgan\xc3\xa8s la va ocupar el 1980 i els sovi\xc3\xa8tics hi van establir una base."